Jegyzőkönyv

**Készült**: Őcsény Község Önkormányzata Képviselő-testületének 2016.december 14. 18 00órakor a Községháza tanácskozó termében tartott testületi üléséről.

# Jelen vannak:

 Fülöp János polgármester

Csapai János képviselő

Kötelesné Hamrik Lilla képviselő

Scultéty Erzsébet képviselő

Kalányos János képviselő

Fazekas Zsuzsanna képviselő

**Távol van:**

Kozma Zoltánné alpolgármester

# Tanácskozási joggal:

Dr. Herczig Hajnalka jegyző

**Meghívottak:**

Vargáné Katona Szilvia adóügyi előadó

**Fülöp János polgármester:** Jó estét kívánok, sok szeretettel köszöntöm a jegyző Asszonyt, a Hivatal munkatársát, és a Képviselő-testület tagjait. Megállapítom, hogy a képviselő-testület határozatképes, 6 fő jelen van. Kozma Zoltánné alpolgármester Asszony tanulmányi okok miatt nem tud részt venni a testületi ülésen. Jegyzőkönyv hitelesítőnek felkérem Kötelesné Hamrik Lilla képviselő Asszonyt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal, egyhangúlag az alábbi határozatot hozza:**

**238/2016.(XII.14.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Kötelesné Hamrik Lilla képviselőt kéri fel.**

**Fülöp János polgármester:** Ismertetném a Napirendi pontokat.

# N A P I R E N D

1. **A./ Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

Előadó: Fülöp János polgármester

**B./ Tájékoztató a Szociális Bizottság átruházott hatáskörében hozott döntésekről**

Előadó: Kötelesné Hamrik Lilla Szociális Bizottság elnök

1. **Beszámoló az önkormányzat 2016. évi adóhatósági tevékenységéről**

Előadó: Fülöp János polgármester

Tárgyalja**:** Pénzügyi Bizottság

1. **A 2017. évi munkaterv összeállítása**

Előadó: Fülöp János polgármester

1. **Falukarácsony rendezvény anyagi fedezetének meghatározása**

Előadó: Fülöp János polgármester

Tárgyalja**:** Pénzügyi Bizottság

1. **Döntés a képviselői mobiltelefon szolgáltatóról**

Előadó: Fülöp János polgármester

Tárgyalja**:** Pénzügyi Bizottság

1. **Döntés az Organ Vidékfejlesztési és Gazdasági Tanácsadó Kft-vel kötött megbízási szerződés meghosszabbításáról**

Előadó: Fülöp János polgármester

Tárgyalja**:** Pénzügyi Bizottság

1. **Egyebek**

**Fülöp János polgármester:** Aki egyetért a napirendi pontok tárgyalásával, az kérem kézfelemeléssel jelezze.

**A Képviselő-testület 6 igen szavazattal, egyhangúlag egyetért a napirendi pontok tárgyalásával.**

**I./A Napirend**

**Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az elhangzottakkal kapcsolatban kérdése, észrevétele valakinek? Aki az előterjesztésben szereplő határozati javaslatot elfogadja, kérem, kézfelemeléssel jelezze.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen és 1 tartózkodás szavazattal az alábbi határozatot hozza:**

**239/2016.(XII.14.) Kt számú határozat**

**Őcsény Község Önkormányzatának Képviselő-testülete a polgármester tájékoztatóját a lejárt határidejű határozatok végrehajtásáról, az átruházott hatáskörben tett fontosabb intézkedésekről a kiegészítésekkel együtt elfogadja.**

### B./ Tájékoztató a Szociális Bizottság átruházott hatáskörében hozott döntésekről

**Fülöp János polgármester:** Átadnám a szót Kötelesné Hamrik Lillának a Szociális Bizottság elnökének, hogy ismertesse az előterjesztést.

**Kötelesné Hamrik Lilla Szociális Bizottság elnöke:** Jó estét kívánok, szeretettel köszöntök mindenkit! Szeretném elmondani, hogy a Szociális Bizottság mai ülésén a szociális tűzifában részesülők névsorát sikerült meghatároznunk. Ismertetném az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**240/2016.(XII.14.) Kt számú határozat**

**Őcsény Község Önkormányzatának Képviselő-testülete a Szociális Bizottság elnökének tájékoztatóját az átruházott hatáskörben tett döntésekről a kiegészítésekkel együtt elfogadja.**

1. **Napirend**

**Beszámoló az önkormányzat 2016. évi adóhatósági tevékenységéről**

**Fülöp János polgármester:** Idén a helyi adókkal kapcsolatos teendőket Vargáné Katona Szilvia látta el. Javulást mutat az adóztatási tevékenység. A kintlévőségeink csökkentek. A kommunális adó éves díja 4.000,- forint. A 70 év feletti egyedülállóknak adunk kedvezményt, nekik az adó 50%- át kell befizetniük. Ebből az adónemből még egy minimális összeg behajtható. Az helyi iparűzési adóból származik a bevételeink jelentős része. Ennek a mértéke 2%. 2009-ben az autópálya építése miatt volt a legmagasabb a bevételünk. Az utóbbi években nagyságrendileg hasonló összeg kerül befizetésre. Sok függ a mezőgazdasági vállalkozók bevételétől. Szerencsére az idei év termésátlaga jónak bizonyult. 2017-től a mezőgazdasági őstermelőknek is kell évente kétszer előleget fizetniük. Az ASP rendszerre minden önkormányzatnak kötelező lesz átállnia. Ennek érdekében megpróbáljuk a kimutatásainkat letisztítani. Az iparűzési adó hátralékainál jelentős a csökkenés. A gépjármű adó esetében a befizetett összeg 65%-a a központi költségvetést 40%-a az önkormányzatot illeti meg. Itt reményeink szerint év végéig 500 ezer forint még be fog folyni. Kérem a tisztelt lakosságot, hogy a helyi adókat legyenek szívesek időben befizetni, hiszen ez az önkormányzat saját bevétele. Az a kérésem, hogy aki rá tud kötni a szennyvízhálózatra, az tegye meg. Illetve ha rákötött azt jelentse be a szolgáltatónak. Ez a díj lényegesen olcsóbb, mint a talajterhelési díj. Jövőre a szennyvíztelep is felújításra kerül. Az ASP rendszer teljes kiépülése után feltehetően a NAV-on keresztül fogunk hozzájutni az adóbevételeinkhez. Az adóból település működését finanszírozzuk és biztosítjuk az önrészt a pályázatokhoz.

**Fülöp János polgármester:** A napirendet a Pénzügyi Bizottság tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**241/2016.(XII.8.) Kt számú határozat**

Őcsény Község Önkormányzata Képviselő-testülete az Önkormányzat 2016. évi adóhatósági tevékenységéről szóló beszámolót elfogadja.

Határozatról értesül: Adóügy

 Irattár

1. **Napirend**

**A 2017. évi munkaterv összeállítása**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve.

**Kötelesné Hamrik Lilla képviselő:** A januári munkatervbe be lehetne venni a felnőtt orvos ügyét?

**Fülöp János polgármester:** Igen, addigra nyilatkoztatjuk a doktornőt. Januárban tárgyalni fogjuk.

**Fülöp János polgármester:** A napirendet a Pénzügyi Bizottság tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**242/2016.(XII.8.) Kt számú határozat**

Őcsény Község Önkormányzata Képviselő-testülete – a Szervezeti és Működési Szabályzatáról szóló 1/2013. (II.1.) önkormányzati rendelete 11. §-ában foglaltakra figyelemmel - a 2017. évi munkatervét a jegyzőkönyv melléklete szerinti tartalommal elfogadja.

 Felelős: Fülöp János polgármester

Határidő: folyamatos 2017. december 31.

Határozatról értesül:

 Szociális ügyintézők

 Pénzügyi ügyintézők

 Műszaki ügyintéző

 Adóügyi ügyintéző

 Óvodavezető

 Teleház-könyvtáros

 Művelődésszervezők

 Pénzügyi Bizottság elnöke

 KOIS Bizottság elnöke

 Szociális Bizottság elnöke

**IV Napirend**

**Falukarácsony rendezvény anyagi fedezetének meghatározása**

**Fülöp János polgármester:** Az önkormányzat 80 csomagot biztosít a rászorulók számára. A református egyházközség is készít csomagot, ők 70 db-ot fognak kiosztani. E mellett a Német Nemzetiségi Önkormányzat, a védőnő, és a katolikus egyház.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**243/2016.(XII.8.) Kt számú határozat**

1. Őcsény Község Önkormányzata Képviselő-testülete a KOIS Bizottság elnökének a Falukarácsonya rendezvény előkészületéről szóló tájékoztatóját elfogadja. A Cigány és a Német Nemzetiségi Önkormányzatok Falukarácsonya rendezvényre nyújtandó anyagi támogatását elfogadja.
2. Őcsény Község Önkormányzatának Képviselő-testülete a karácsonyi csomagok összeállításához 150.000,- Ft összeget biztosít a szabad előirányzat terhére. A Képviselő-testület a Szociális Bizottság által összeállított névsort jóváhagyja.

Felelős: Fülöp János polgármester

 Kötelesné Hamrik Lilla Szociális Bizottság elnöke

Határidő: 2016. december 15.

Határozatról értesül: KOIS Bizottság

 Szociális Bizottság

 Pénzügy

1. **Napirend**

**Döntés a képviselői mobiltelefon szolgáltatóról**

**Fülöp János polgármester:** Korábban a képviselők részéről kérésként elhangzott, hogy az egymás közötti beszélgetésekhez telefont biztosítsunk. Megkerestük mindhárom szolgáltatót, ajánlat kérése céljából. A T-Mobile-tól, illetve a TELENOR-tól érkezett ajánlat, a VODAFONE-tól nem, mert az üzletkötőjük, aki ezeket az ügyeket intézte, akadályoztatása miatt nem tudott árajánlatot küldeni. A TELENOR- nak van egy kedvező ajánlata, melyben 2.900,- forintos havidíjat kell fizetnünk. A 2.900,- forint lebeszélhető, az e fölötti beszélgetés lenne térítésköteles.

**dr. Herczig Hajnalka jegyző:** Készülhet egy olyan szabályzat, amelyben rögzítésre kerül, hogy a szerződés szerinti havidíj felett lebeszélt összeget ki kell fizetnie a számot használónak.

**Kötelesné Hamrik Lilla képviselő:** Úgy gondolom, hogy szükség lenne akkor egy ilyen szabályzatra.

**Fülöp János polgármester:** A napirendet a Pénzügyi Bizottság tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és a TELENOR 2.900,- Ft-os havidíjas ajánlatát javasolja elfogadásra.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**244/2016.(XII.8.) Kt számú határozat**

Őcsény Község Önkormányzata Képviselő-testülete a TELENOR mobilszolgáltató ajánlatát fogadja el, és 6 db előfizetés (1 db 7.000,- Ft és 5 db 2.900,- Ft) és mobilkészülék vásárlását határozza el. A Képviselő-testület felhatalmazza Fülöp János polgármestert a szolgáltatási szerződés megkötésére.

 Felelős: Fülöp János polgármester

 Határidő: folyamatos 2016. december 31.

 A határozatról értesül: Pénzügy

1. **Napirend**

**Döntés az Organ Vidékfejlesztési és Gazdasági Tanácsadó Kft-vel kötött megbízási szerződés meghosszabbításáról**

**Fülöp János polgármester:** Az Organ Kft-vel van egy 1éves szerződésünk. Még vannak folyamatban lévő pályázataink, ilyen a konyha eszközbeszerzése, külterületi utak szilárd burkolattal való ellátása.

**Fülöp János polgármester:** A Pénzügyi Bizottság a napirendet tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**245/2016.(XII.8.) Kt számú határozat**

Őcsény Község Önkormányzata Képviselő-testülete a az Organ Vidékfejlesztési és Gazdasági Tanácsadó Kft-vel 2017. január 1. napjától 2017. december 31. napjáig megbízási szerződést köt a településfejlesztési, a pályázatfigyelési, valamint a pályázatírási feladatok ellátására.

A képviselő-testület felhatalmazza a település polgármesterét a megbízási szerződés aláírására.

Felelős: Fülöp János polgármester

Határidő: 2016. december 31.

Határozatról értesül: Organ Vidékfejlesztési és Gazdasági Tanácsadó Kft.

 Pénzügy

 Irattár

1. **Napirend**
2. **Döntés a 2017. évi cafetéria-juttatásokról**

**Fülöp János polgármester:** A Cafetéria juttatást a köztisztviselők számára kötelező adni. A közalkalmazottak részére adható. Ismerteti az előterjesztés, (az előterjesztés a jegyzőkönyvhöz mellékelve.)

**Fülöp János polgármester:** A Pénzügyi Bizottság a napirendet tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és az elmondottaknak megfelelően elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**246/2016.(XII.8.) Kt számú határozat**

Őcsény Község Önkormányzatának Képviselő – testülete a köztisztviselők cafetéria- juttatásának a költségvetési törvényben szabályozott 200.000,- Ft összegben történő meghatározását jóváhagyja.

A képviselő- testület a közalkalmazottak és a Munka törvénykönyve hatálya alá tartozó alkalmazottak cafetéria-juttatását a Kttv. szerinti illetményalap (38.650,- Ft) ötszörösének megfelelő összegű béren kívüli juttatásként állapítja meg, mely összeg egyénenként bruttó 193. 250,- Ft/év. Az összeget az önkormányzat SZÉP-kártya formájában nyújtja.

Felelős: Fülöp János polgármester

 dr. Herczig Hajnalka jegyző

 Csirzóné Kovács Éva óvodavezető

Határidő: folyamatos 2017. december 31.

Határozatról értesül: Pénzügy

 Irattár

**2. Döntés a az ŐVN Őcsényi Vagyonkezelő Nonprofit Kft. beszerzési tervéről**

**Fülöp János polgármester:** Az ŐVN kft-nek visszapótlási kötelezettsége van. Szeretnének egy fűnyírót vásárolni 500-600 ezer forint értékben.

**Fülöp János polgármester:** A Pénzügyi Bizottság a napirendet tárgyalta.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és az elmondottaknak megfelelően elfogadásra javasolja.

**Fülöp János polgármester:** Javaslom, hogy támogassuk a Kft eszközbeszerzését, hogy a visszapótlási kötelezettségének eleget tudjon tenni. Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**247/2016.(XII.8.) Kt számú határozat**

A) Őcsény Község Önkormányzatának Képviselő – testülete az ŐVN Őcsényi Vagyonkezelő Nonprofit Kft. fűnyíró traktor beszerzésére tett javaslatát támogatja.

Felelős: Fülöp János polgármester

Határidő: 2016. december 31.

Határozatról értesül:

 Pénzügy

 Irattár

**Egyebek:**

**Fülöp János polgármester:** Az idei évben ez volt az utolsó nyilvános testületi ülésünk. Mindenkinek szeretném megköszönni az egész éves figyelmét, munkáját, hozzáállását. A Falukarácsony ünnepséget december 21-én 18:00- kor rendezzük meg. Mindenkit szeretettel várunk. Ebben az évben sok kötelezettségünknek tudtunk eleget tenni. Utat építettünk, járdát építettünk, játékokat vásároltunk az óvoda számára, megrendeztük a Családi Napot. Az EMMI aláírta az idősek nappali ellátásának elindítására irányuló engedélyt. A felnőtt háziorvos kérdését kell sürgősen megoldanunk. A szociális tűzifa kiosztása folyamatban van. A karácsonyi csomagok összeállítása és kiosztása a jövő héten történik. Ezzel a kis segítséggel reméljük, aki egyedül él és kevés pénzből gazdálkodik, annak is kerül meleg étel az asztalára. Mindenkinek szeretetteljes Karácsonyt és Boldog Új Évet kívánok!

**Fülöp János polgármester:** Kérdése, észrevétele valakinek, ha nincs akkor a testületi ülést 18:55 órakor bezárom.

kmf.

Fülöp János dr. Herczig Hajnalka

polgármester jegyző

Jegyzőkönyv hitelesítő:

 Kötelesné Hamrik Lilla

 képviselő